Alertă ANM înainte de noaptea de înviere. A fost emis Cod galben în mai multe zone din țară în următoarele ore.
Administrația Națională de Meteorologie a emis, sâmbătă, o alertă Cod galben de vânt puternic în Dobrogea și în cea mai mare parte a Munteniei. Vântul va sufla cu rafale de până la 55 km/h și în București.
În vigoare sâmbătă între orele 10.00 – 19.00, alerta anunță că în Dobrogea și în cea mai mare parte a Munteniei local și temporar vântul va avea intensificări, cu rafale de 55…65 km/h.
Alertă ANM înainte de noaptea de înviere. A fost emis Cod galben
Totodată, ANM precizează și că temporar vor fi intensificări ale vântului și în restul Munteniei și în Moldova, precum și în sudul și estul Transilvaniei, cu viteze în general de 45…50 km/h.
În același interval, în București vor fi înnorări temporare și posibil perioade cu averse slabe. De asemenea, vântul va sufla moderat, cu intensificări din a doua parte a zilei, cu viteze la rafală de până la 55 km/h.
Referitor la valorile termice, meteorologii spun că pe parcursul acestei zile, temperatura maximă va fi de 21…23 de grade.